hu id hu es hu hu hu da hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu en hu hu en hu hu hu hu hu hu en hu hu hu hu hu hu en hu en en hu hu hu hu hu hu hu hu hu hu hu hu hu hu hu en hu en hu hu hu hu hu es hu hu hu da hu hu hu hu hu hu hu hu hu eo
GYAKORLATILAG MINDEN PATTANÁS ELTŰNT... -
Huszpán Anita Uncategorized szeptember 30, 2016szeptember 30, 2016 0 Comment
Vajon hány és hány fiatal vagy akár érettebb korú ember életét keserítik meg a csúnya kiütések, pattanások?
Hány és hány újabb kozmetika csodaszer jelenik meg a piacon, amelyik varázslatos javulást ígérnek?
Hány és hány csalódás gyűlhetett már halomba az idők során ezzel kapcsolatban?
Hasznosak lehetnek és segíthetnek a jó minőségű kozmetikumok, és a helyesen megválasztott bőrgyógyászati kezelések is. Csak nem szabad megfeledkezni arról, hogy egyidejűleg kezelnünk kell a mélyben meghúzódó okokat is, mert e nélkül, még a legjobb esetben is, csak átmeneti eredményeket érhetünk el.
Milyen főbb okai lehetnek a pattanásoknak? Tanuljunk egy kicsit erről.
• A leggyakoribb ok a szervezetben keletkező általános egyensúlyzavar, amely a minőségi éhezés közvetlen következménye. Ezt lehetetlen helyrebillenteni csupán az arcra kent pampucokkal.
Pampuc: Tréfás szleng kifejezés. A kozmetikai, tisztálkodó és illatszerek összefoglaló neve.
Szleng: Általában nagyvárosokban kialakult különleges szóhasználat. Sokszor különféle társadalmi csoportok sajátos kifejezései hétköznapi dolgok leírására. A norvég slengje = parittyával odavet szóból alakult ki, mint „odavetett kifejezés”.
Kamaszkorban nagyon gyakran megfigyelhető ez az egyensúlyzavar. Hogy miért? Gondoljon csak bele. A serdülő fiatal szervezet korábban egy másfajta egyensúly alapján működött. Be volt állva „gyermeki üzemmódra”. Korábban nem kaptak szerepet például bizonyos hormonok, amelyek csak a felnőttkori működésre jellemzőek.
A kamasz szervezete nagy kihívással néz szembe. Át kell állnia a felnőtt „üzemmódra”. Ez hatalmas változás, meglehetősen megterhelő. .Már nem gyermek, de még nem is felnőtt. Minden változik, semmi sem stabil.
Talán nem véletlen, hogy a tizenévesek az átállás időszakában gyakorta lelkileg is labilisabbakká válnak.
Nos, egy ilyen nagy átállás komoly támogatást igényel. Ebben a korban, amelynek az egyik fő jellemzője, hogy a korábbi egyensúly már felborult, de az újabb egyensúly még nem alakult ki, még nagyobb szükség lenne arra, hogy a test megkapjon minden olyan anyagot (vitaminok, ásványi anyagok és nyomelemek), amelyek a legfőbb szervező, egyensúlyt teremtő, harmóniát biztosító erőt képviselik.
Szegény kamasz szervezet. A minőségi éhezés következtében olyan helyzetbe kerül, mintha felszerelés nélkül, tíz körömmel kellene megmásznia a Csomolungmát.
Csomolungma: Ismertebb nevén Mount Everest. A legmagasabb hegy a Földön. A Himalája hegység része. A hegy 8850 m magas (egy 1999-ben elvégzett amerikai mérés szerint). Magassága évente átlagosan 4 milliméterrel nő. Eredeti neve, „Csomolungma”, tibeti nyelven azt jelenti, hogy „a Föld istenasszonya”.
Az, hogy kirügyezik az arca, bár rendkívül zavaró, csak a legkisebb probléma. Az igazi zűrzavarok átalakulóban lévő testében, a mélyben találhatóak. A pattanások csak felszíni megnyilvánulások, azt is mondhatnám, segélykiáltások.
Segítsünk hát a kamasz gyermeken, hogy könnyebben vészelje át ezt a nehéz időszakot.
Az, hogy a bőre is szebb lesz, és ezáltal eggyel kevesebb probléma fogja nyomasztani, már szinte csak „hab a tortán”, ha az egész képet nézzük.
Az is előfordul, hogy egy személy még a kamaszkor elmúltával sem tud teljesen kikászálódni az akkor keletkezett zűrzavarból, és a pattanások még hosszú évekig, akár évtizedekig „hűséges kísérői” maradnak.
Olyan is megesik, hogy valakinek csak felnőttkorában jelentkezik ez a problémája. A”kirügyezést” megelőzően átélhetett valamilyen megterhelő helyzetet, ami alaposan felborította a minőségi éhezés következtében eleve labilis belső egyensúlyt, és olyanná vált a bőre, mintha éppen kamaszodna.
Ezek a tünetek az általános egyensúlyzavar megnyilvánulásai.
• Egy másik lehetőség a súlyos A-vitamin-hiány. Természetesen ebben az esetben is fennáll a gyakorlatilag mindenkinél fellelhető minőségi éhezés által okozott általános egyensúlyzavar, de annak tetejére ráül még az a hatás is, amelyet az A-vitamin átlagosnál súlyosabb hiánya vált ki az emberi szervezetben.
Ha csak az általános egyensúlyzavar helyzete áll fenn, akkor egy megfelelően összeállított vitamin-, ásványianyag- és nyomelemkészítmény, amely legkevesebb 5000 NE-nyi A-vitamint is tartalmaz, hamar orvosolhatja a problémát.
Ha a pattanások nem halványulnak el, nem húzódnak vissza még egy-két hónap múlva sem, akkor indokolt súlyos A-vitaminhiányra következtetni.
Ilyen esetekben segíthet, ha a szervezet kap egy „A-vitaminlökést”.
Ez viszonylag nagy mennyiségű A-vitamin bevételét jelenti rövid idő leforgása alatt, akár néhány napon belül. Egy közeli hozzátartozóm 1 000 000 NE A-vitamint fogyasztott el egy hét alatt. Ő azt tapasztalta, hogy az évek óta vissza-visszatérő pattanásai, amelyek a kiegyensúlyozott napi csomag fogyasztásától sem múltak el teljesen, most megadták magukat.
NE: Nemzetközi Egység. Nemzetközi egyezségen alapuló mértékegység, amely nem a vitamin (például A, D, E) súlyát határozza meg, hanem a szervezetben kiváltott biológiai hatást méri, egységekben kifejezve. 200 NE-nyi D-vitamin feleakkora jótékony biológiai hatást vált ki, mint 400 NE-nyi. Ezt a mértékegységet azoknál a vitaminoknál használják, amelyeknek kémiailag többféle, különböző hatékonyságú formája létezik, azzal a céllal, hogy a biológiai hatékonyság szempontjából egységesen lehessen a mennyiségüket kifejezni.
Napi csomag: Olyan mindennapi fogyasztásra szánt összeállítás, amely megfelelő mennyiségben és helyes arányban tartalmazza a nélkülözhetetlen vitaminokat, ásványianyagokat és nyomelemeket.
Emellett és ezt követően is természetesen folytatni kell a kiegyensúlyozott vitamin-, ásványianyag- és nyomelemkészítmény fogyasztását, hiszen az általános egyensúlyzavart is kezelni kell.
(Figyelmeztetés! Ez a megoldás nem alkalmazható orvosi ellenőrzés nélkül akkor, ha Ön a Roaccutan (nevű, a pattanások kezelésére szánt gyógyszert fogyasztja, mivel az szintetikus) A-vitamin-származékot tartalmaz. Ebben az esetben kérem, konzultáljon bőrgyógyászával.)
• További lehetőség, hogy a szervezet a pattanások segítségével próbál megszabadulni a felhalmozódott méreganyagoktól.
Mára köztudott – de ha nem az, akkor annak kellene lennie -, hogy a szervezetbe kerülő méreganyagok nagyon hajlamosak a test zsírjaiban felhalmozódni. A szervezet arra törekszik, hogy valamilyen módon megszabaduljon a „mérgezett” zsíroktól. Erre az egyik lehetőség az, hogy a bőrön keresztül üríti a külvilágba úgynevezett kiütések formájában.
Ahhoz, hogy a szervezet megszabaduljon a test zsírjaiban felhalmozódott méreganyagoktól, szüksége van tiszta zsiradékra. Ha tiszta zsiradékhoz jut, akkor a test a mérgezett zsírt elkezdi kicserélni a tisztára. (Azt, hogy ez a folyamat hogyan megy végbe, megtudhatja L. Ron Hubbard Tiszta Test, tiszta elme című könyvéből.)
Ron Hubbard 1911-1986 Amerikai író és filozófus. Filozófiai kutatásai az ember szellemi természetének és képességeinek minél szélesebb körű megismerésére irányultak. Miközben annak technikáit tanulmányozta, hogy hogyan lehet felszabadítani az emberi szellem erejét, beleütközött abba a problémába, hogy a test helytelen tápláltsága és kémiai szennyezettsége (például drogok által) akadályozhatja a szellemi fejlődést is. Ezért kiterjedt tanulmányokat folytatott a táplálkozás és a vitaminok felhasználása területén is.
Ennek eredményeképpen fejlesztett ki egy testméregtelenítő programot, amelyet a Tiszta Test, Tiszta Elme című könyvében mutatott be.
A vitaminokkal kapcsolatos felismerésein túl nagyon értékes segítséget kaptam L Ron Hubbard műveiből az adatok megfelelő kiértékelésének és elrendezésének módszertanában is.
Amikor a test több tiszta zsiradékhoz jut, mondjuk a kamasz mogyorót vagy más olajos magvakat rágcsál, akkor a szervezet felhasználja a kiváló alkalmat arra, hogy kilökjön magából valamennyi szennyezett zsírt. Ez a magyarázata annak a tapasztalatnak, hogy amikor valaki olajos magvakat eszik, pattanásos lesz tőle. Valóban. Csakhogy éppen most indított be egy rendkívül kedvező folyamatot. Szervezete több tiszta zsírhoz jutott, és méregteleníteni kezdett. Ez idáig zsírhiánnyal küzdött, és lehetősége sem volt arra, hogy tisztulni kezdjen.
A legtöbben ilyenkor sajnos megijednek, és megállapítják, hogy nem szabad olajos magvakat fogyasztaniuk, viszont ezzel azonnal le is állítják a tisztulási folyamatot.
A helyes döntés inkább az lenne, ha megtámogatnánk ezt a kedvező változást azzal, hogy a szervezetet bőségesen ellátjuk olyan tiszta zsírokra történő kicserélését. Ha a szervezet elegendő tiszta olajhoz, azaz zsiradékhoz jutna, egy idő múlva a pattanások visszahúzódnának, mivel a tisztulás végbement.
Ilyen esetben a helyes megoldás naponta legkevesebb 2-3 evőkanálnyi szűz olivaolaj vagy más jó minőségű, hidegen sajtolt olaj fogyasztás. A legjobb hatásúnak tűnő keverékben szójaolaj, mogyoróolaj, pórsáfrány olaj és dióolaj található.
Az „olajterápia” természetesen kombinálható az „A-vitamin-lökés”-sel. Feltétlenül ki kell egészíteni valamilyen, a testsúlyhoz, az életvitelhez stb. illeszkedő erősségű, kiegyensúlyozott napi készítménnyel, amely megfelelő mennyiségben és arányban tartalmazza a nélkülözhetetlen vitaminokat, ásványi anyagokat és nyomelemeket, hiszen nem maradhat kezeletlenül a minőségi éhezés folyományaként fennálló általános egyensúlyzavar sem.
Nem harcolni kell a pattanások ellen. Inkább értsük meg az üzenetüket. Ők csak tünetei a mélyben meghúzódó kezeletlen okoknak.
(Forrás: Dr.Lenkei Gábor könyvéből:  Miért van szükségük az egészséges embereknek vitaminpótlásra?)
← HARMÓNIA, BELSŐ RENDEZETTSÉG, SZERVEZETTSÉG…
Bármilyen kérdése merül fel, kérem vegye fel velünk a kapcsolatot
Nobel-díjra terjesztett kutató orvos
Copyright © 2017 Štefan Péter István Minden jog fenntartva Elérhetőség: office@phneutral.eu
Nobel-díjra terjesztett kutató orvos
Ez a weboldal sütiket használ. Az Uniós törvények értelmében kérem, engedélyezze a sütik használatát, vagy zárja be az oldalt. További információ Elfogadom
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.